**Satakunnan ammattikorkeakoulu** (lyh. **SAMK**) (engl. *Satakunta University of Applied Sciences*) on Satakunnan alueella toimiva ammattikorkeakoulu. Sillä on kampukset Porissa, Raumalla, Huittisissa ja Kankaanpäässä.

Satakunnan ammattikorkeakoulussa on yli 6 700 opiskelijaa ja yli 500 työntekijää. SAMKissa voi suorittaa ammattikorkeakoulututkinnon yli 20 koulutusohjelmassa ja ylemmän ammattikorkeakoulututkinnon yli 10 koulutusohjelmassa. Näiden lisäksi kokonaan englanninkielellä suoritettavia AMK-tutkintoja on seitsemän ja ylempiä AMK -tutkintoja yksi. AMK-tutkinnon suorittaa vuosittain noin tuhat opiskelijaa.

Historia
--------

### 1992–2009

Satakunnan väliaikainen ammattikorkeakoulu aloitti toimintansa syksyllä 1992. Kokeiluun osallistui Porin teknillinen oppilaitos, Porin kauppaoppilaitos, Porin hotelli- ja ravintolaoppilaitos, Porin terveydenhuolto-oppilaitos, Rauman kauppaoppilaitos, Etelä-Satakunnan kauppaoppilaitos ja Pohjois-Satakunnan kauppaoppilaitos. Koulun 1364 aloituspaikasta 729 kuului kauppaoppilaitoksille. Kokeilua johti rehtori Tauno Miikkulainen. Koulutusta annettiin neljällä opetusalalla neljällä paikkakunnalla, Porissa, Raumalla, Huittisissa ja Kankaanpäässä.

Opiskelijoiden yrittäjyysvalmennukset aloitettiin vuonna 1996.

Vuonna 2003 SAMK:ssa opiskeli vuosittain 5800 päiväopiskelijaa ja työn ohessa opiskelevaa 700 aikuisopiskelijaa. Oppilaitoksessa toimi muista ammattikorkeakouluista poiketen opiskelijoille suunnattu yrityskiihdyttämö, ei valmistuneille tarkoitettu yrityshautomo.

### 2010–2019

Lokakuussa 2010 Yle julkaisi valtakunnallisen vertailun, jossa oli mukana 25 ammattikorkeakoulua. SAMK menestyi siinä keskimääräistä huonommin lähes kaikilla osa-alueilla. Opetusta kuvailtiin kalliiksi ja tehottomaksi. Opiskelijoiden rekrytoinnissa oppilaitos oli parhaiden joukossa.

Lokakuussa 2011 SAMK:n rehtorina aloitti Juha Kämäri. Ammattikorkeakoulussa oli 6500 opiskelijaa ja 500 työntekijää.

Tammikuusta 2012 lähtien maakunnallisen Satakunnan ammattikorkeakoulun ylläpidosta on vastannut Satakunnan ammattikorkeakoulu Oy, jonka omistajina on sekä kuntia että elinkeinoelämän järjestöjä.

Maaliskuussa 2014 Citycon voitti Porin kaupungin järjestämän kampushankkeen kilpailutuksen. Citycon tarjosi tilaksi Asema-aukiota Porin keskustasta, Hartela ja Skanska tarjosivat rakennuspaikaksi Aviapori-aluetta lentoaseman läheltä. Cityconin kanssa tehtiin 20 vuoden vuokrasopimus. Rakentaminen aloitettiin alkuvuonna 2015. Tilojen arvioitiin valmistuvan toukokuussa 2017. Kesäkuussa Citycon myi rautatieaseman vieressä sijaitsevan kampuskiinteistön ruotsalaiselle Hemsö-kiinteistösijoitusyhtiölle, jolle tilat luovutettiin tilojen valmistuttua. Hemsöllä oli entuudestaan 17 oppilaitos- ja hoivapalvelukiinteistöä Suomessa.

Marraskuussa 2015 kerrottiin, että Porissa aloitetaan konetekniikan ja automatiikan ja robotiikan diplomi-insinöörien koulutus osana Turku Future Technologies -yhteistyötä. TFT-verkostoon kuului kahdeksan suomalaista yliopistoa ja ammattikorkeakoulua.

Porin uusi kampus siirtyi SAMK:n haltuun toukokuussa 2017, avajaisia siellä vietettiin saman vuoden syksyllä. Kampuksella oli noin 3500 opiskelijaa, jotka opiskelivat liiketaloutta, matkailua, sosiaali- ja terveysalaa sekä tekniikkaa. Ammattikorkeakoululakia muutettiin ja ammattikorkeakoulut velvoitettiin perimään lukuvuosimaksut EU- tai ETA-alueen ulkopuolelta tulevilta opiskelijoilta. SAMKissa oli keväällä 2016 kirjoilla 160 EU/ETA-alueen ulkopuolelta, eniten heitä oli tullut Nepalista ja Vietnamista. Uudessa koulutusohjelmassa alettiin kouluttaa yrittäjiä.

Vuonna 2018 esitettiin, että Satakunnan ja Seinäjoen ammattikorkeakoulut liittyisivät Tampereen korkeakoulukonserniin. Vuonna 2019 SAMK:n pääomistajat, Porin ja Rauman kaupungit torjuivat ehdotuksen uusista omistusjärjestelyistä, mutta pitivät yhteistyötä tärkeänä sekä Tampereen että Turun suunnassa.

### 2020 –

SAMK siirtyi etäopetukseen maaliskuussa 2020 koronapandemian vuoksi. Toukokuussa kerrottiin, että tutkintomääriä ja kansainvälisten opiskelijoiden määrää nostetaan. Suomen hallitus myönsi lisätalousarviossa 2200 lisäaloituspaikkaa korkeakouluihin, SAMK sai paikoista 85. Kesäkuussa Porin kaupunki kertoi keskittävänsä elinkeinoelämän kehittämishankkeet jatkossa Satakunnan ammattikorkeakoululle. Aiemmin niistä oli vastannut kehitysyhtiö Prizztech Oy. Syksyllä toimittiin hybridimallilla, eli opiskelua järjestettiin sekä koulussa että etänä. Koulussa suoritettiin vuoden aikana 993 AMK-tutkintoa ja 165 ylempää AMK-tutkintoa. Edelliseen vuoteen verrattuna tutkintojen määrä kasvoi sadalla.

Syksyllä 2021 SAMK:n toteutti koulutuksiaan sekä lähi- että etäopetuksena. Ensimmäisen ja toisen vuoden opiskelijoita koulutettiin pääosin kampuksilla.

Joulukuussa 2022 SAMK kertoi aloittavansa yhteistyön Vaasan yliopiston kanssa energia-alan robotiikasovelluksiin liittyvästä maisteriohjelmasta ja professuurista. Maisteriohjelmassa hyödynnetään hybridiratkaisua, jossa sekä Vaasassa että Porissa on välillä luokkahuoneopetusta, välillä opetusta seurataan etänä.

Organisaatio
------------

Ammattikorkeakoulun ylläpitäjä on Satakunnan ammattikorkeakoulu Oy. Ammattikorkeakoulun rehtorina ja toimitusjohtajana toimii Jari Multisilta.

Satakunnan ammattikorkeakoululla on kampukset Porissa, Raumalla, Huittisissa ja Kankaanpäässä. Vuonna 2023 Satakunnan ammattikorkeakoulussa oli yli 6 700 opiskelijaa ja yli 500 työntekijää.

Maakunnallisen Satakunnan ammattikorkeakoulun ylläpidosta vastaa Satakunnan ammattikorkeakoulu Oy, jonka omistajina on sekä kuntia että elinkeinoelämän järjestöjä. SAMK:n suurimmat kuntaomistajat ovat Pori (50 %), Rauma (23 %), Huittinen (5 %) ja Kankaanpää (2 %). Muita kuntaomistajia ovat Eurajoki, Eura, Harjavalta, Kokemäki, Laitila, Nakkila, Säkylä, Ulvila ja Uusikaupunki. Lisäksi myös Rauman kauppakamarilla, Satakunnan kauppakamarilla ja Satakunnan Yrittäjillä on kullakin noin 1,6 prosentin omistusosuus.

SAMKilla on kolme strategista vahvuusalaa:

1. automaatio, robotiikka ja tekoäly
2. ihmisen osallisuus ja toimintakyky
3. matkailu- ja elämysteollisuus

sekä kolme nousevaa alaa: 

1. älykäs merenkulku ja logistiikka,
2. resurssiviisaus ja
3. hyvinvointiteknologia ja terveysteknologia.

### Kampukset

Satakunnan ammattikorkeakoulun merenkulun yksikkö
Satakunnan ammattikorkeakoulu toimii Kuninkaisten kampuksella Huittisissa, Rauman kampuksella, Taidekoulun kampuksella Kankaanpäässä sekä Porin kampuksella. 

#### Porin kampus

Porin nykyinen kampus valmistui vuonna 2017 Asema-aukiolle rautatieaseman viereen ja korvasi aikaisemmat kampukset. Porin kampuskiinteistön on suunnitellut Arkkitehti Oy Asmala ja sen omistaa Hemsö Fastighets AB. Kampuksen 4200 opiskelijaa opiskelevat liiketaloutta, matkailua, sosiaali- ja terveysalaa sekä tekniikkaa. Tutkintoja voi suorittaa suomeksi ja englanniksi.

Kampuksen kahvilan yhteydessä sijaitsee 36 metriä pitkä Taidekäytävä, jossa esitellään esimerkiksi Kankaanpään taidekoulun opettajien ja oppilaiden teoksia. Talvisin kampuksen Atrium-aulatilassa sijaitsee kuvanveistäjä Kerttu Horilan Maire-veistos.

#### Rauman kampus

Rauman uusi, sataman läheisyydessä toimiva kampus otettiin käyttöön syksyllä 2015. Paikalla oli opiskeltu aiemmin merenkulkua ja liiketaloutta, uudistuksen jälkeen myös tekniikkaa ja hoitotyötä. Kampuksella toimii Merilogistiikan tutkimuskeskus. Kampuksella on 1500 opiskelijaa noin 50 kansallisuuden piiristä. Tutkinto-ohjelmista kuusi on englanninkielisiä.

WinNovan kanssa on perustettu yhteinen koulutusyksikkö Rauma Maritime Training Center. Yhteisellä merikampuksella sijaitsee esimerkiksi robottiasema, eli oppimisympäristö esimerkiksi robotti- ja konenäkösovellusten käyttöön ja etäohjauksen harjoitteluun.

#### Kankaanpään taidekoulun kampus

*Pääartikkeli: Kankaanpään taidekoulu*
SAMK Kankaanpään Taidekoulusta voi valmistua kuvataiteilijaksi (AMK). Taidekoulun perustivat kuvanveistäjä Kauko Räike ja taidemaalari Juhani Tarna vuonna 1965 Kankaanpään taideyhdistyksen aloitteesta. Koulu kunnallistettiin 1980-luvulla ja sen uudisrakennus valmistui vuonna 1995. Taidekoulusta tuli osa SAMKia vuonna 1997. Kampuksella on noin 130 kulttuurialan opiskelijaa.

#### Kuninkaisten kampus

SAMK tarjoaa Huittisissa koulutusta Kuninkaisten koulutus- ja kulttuurikeskuksessa. Kampuksella sijaitsee liiketoimintayksikkö ja sen tiedekirjasto. SAMK:n lisäksi keskuksessa toimivat Huittisten ammatti- ja yrittäjäopisto ja Sataopisto. Kuninkaisten kampus järjestää verkko-opetusta. Digikampuksella on yli 500 liiketaloudenopiskelijaa. Opetuksessa hyödynnetään HILL-verkkoluentojärjestelmää. SAMKissa käyttää HILL-ympäristöä luentojen, seminaarien ja ohjausten järjestämiseksi verkossa. IBM:n ja Cisco Systemsin kanssa toteutettu HILL hyödyntää oppimisalustaa, joka mahdollistaa sekä luentojen reaaliaikaisen lähetyksen että niiden saatavuuden nauhoituksina verkossa 24/7.

### Tutkimustoiminta

SAMK kutsuu itseään teollisuuskorkeakouluksi, sillä se panostaa teollisuuden uudistumista tukeviin koulutuksiin ja tutkimus-, kehittämis- ja innovaatiotoimintaan. Se pitää toimintansa vahvuuksina osaamista yrittämisestä ja startupeista, digitaalisesta kampuksesta ja verkko-opetuksesta. Vuosittain se tekee yhteistyötä noin 500 organisaation kanssa.

SAMKin julkaisusarja koostuu tutkimuksista, raporteista oppimateriaaleista ja muista julkaisuista. Lisäksi SAMK toimittaa ja tuottaa muun muassa lehtiä, esitteitä ja oppaita. Suurin osa julkaisuista on avoimesti luettavissa Theseus.fi-palvelussa.

SAMKin TKI-toiminta on keskittynyt viiteen keskukseen.

#### RoboAI tutkimus- ja tuotekehityskeskus

Porissa toimiva RoboAI tutkimus- ja tuotekehityskeskus on keskittynyt automaatioon, robotiikkaan ja tekoälyyn. Vuonna 2018 perustettu keskus toimi aluksi Robocoast-nimellä. Keskus toimii yhdessä Tampereen yliopiston ja Prizztechin kanssa. Keskuksessa toimii myös hyvinvointi- ja terveysteknologialla toimiva RoboAI Health ja maakunnan teknologiametalli- ja akkuklusteria tukeva RoboAI Green.

Opetus- ja kulttuuriministeriö on myöntänyt SAMK:ille rahoitusta tekoälyn hyödyntämiseen lääketieteellisessä tutkimuksessa. Tutkimuksessa selvitetään, miten eri lääkkeet vaikuttavat potilaisiin, monilääkitykseen liittyviä riskejä sekä hoitotapojen muutosten vaikutuksia. Tutkimushankkeessa toteutetaan testiympäristö potilas- ja terveystietojen toisiokäytölle. SAMKin RoboAI-yhteiskäyttölaboratorion lisäksi testiympäristössä hyödynnetään Turun yliopistollisen keskussairaalan Auria-tietoallasta sekä Tieteen tietotekniikan keskus CSC:n supertietokoneita.

RoboAI tekee yhteistyötä kehitysyhtiö Prizztechin koordinoiman Robocoast-verkoston kanssa. Tammikuussa 2022 siihen kuului yli sata satakuntalaista automaatio-, robotti-, tekoäly-, sensori- ja IoT-yritystä.

#### Merilogistiikan tutkimuskeskus

Keväällä 2021 toimintansa aloittanut Satakunnan ammattikorkeakoulun Merilogistiikan tutkimuskeskus on keskittynyt merenkulkuun, logistiikkaan ja huoltovarmuuteen, joita se tarkastelee tehokkuuden, ympäristöystävällisyyden ja turvallisuuden näkökulmista. Rauman kampuksella sijaitsevassa keskuksessa toimii kolme tutkimusryhmää: älykäs merenkulku, logistiikka ja automaatio. Keskus hyödyntää Rauman yhteiskäyttösimulaattoreita ja RoboAIn yhteiskäyttölaboratorioita.

Vuonna 2017 keskuksen EU-rahoitteinen Seahorse-projekti sai kansainvälisen merenkulun turvallisuuspalkinnon.

#### Tutkimuskeskus WANDER

Tutkimuskeskus Wanderin tki-toiminta liittyy veteen, materiaaleihin sekä sisätilojen hygieniaan. Keskus aloitti toimintansa vuonna 2005 Vesi-Instituuttina. Vuonna 2009 Raumalla toimivan yksikön nimeksi vaihtui Vesi-Instituutti Wander. Vuodesta 2011 lähtien Wander on tutkinut myös terveellisten sisäympäristöjen suunnittelua ja rakentamista. Keskus on saanut rahoitusta esimerkiksi Tekesiltä ja se on jakanut vesitietoa esimerkiksi selainpohjaisessa Vesikoulussa.

#### Matkailun kehittämiskeskus

Vuonna 2021 toimintansa aloittanut Matkailun kehittämiskeskus on keskittynyt kestävään ja vastuulliseen matkailuun ja matkailun digitaaliseen kehitykseen. Satakunnan ammattikorkeakoulu oli aloittanut TKI-toimintansa maakunnan matkailun parissa jo vuonna 2013.

#### Tiedolla johtamisen keskus BIC

Alkuvuonna 2022 perustettu Tiedolla johtamisen keskus BIC pyrkii parantamaan organisaatioiden kilpailukykyä, tehokkuutta, tuottavuutta ja työhyvinvointia hyödyntämällä tietoa, dataa ja ajattelua.

### Kirjasto

Satakunnan ammattikorkeakoulun kirjasto on tieteellinen kirjasto ja toimii opetuksen, opiskelun ja tutkimuksen tukena. Sen aineisto painottuu ammatilliseen ja tieteelliseen liiketoiminnan, kulttuurin, sosiaali- ja terveysalan sekä tekniikan ja merenkulun aineistoihin. Kirjasto toimii kaikilla SAMKin kampuksilla ja netissä. Kirjaston painettu ja digitaalinen aineisto, mukaan lukien opiskelijoiden opinnäytetyöt, on opiskelijoiden, henkilöstön ja tiedontarvitsijoiden käytettävissä. Kirjaston aineisto sisältyy Finna-tiedonhakupalveluun. Opiskelijoiden opinnäytetöitä voi lukea Theseus.fi-palvelussa.

### Opiskelijakunta

Ammattikorkeakoulun opiskelijatoiminnasta lakisääteisesti vastaavana opiskelijakuntana toimii Satakunnan ammattikorkeakoulun opiskelijakunta SAMMAKKO.

Koulutus
--------

Satakunnan ammattikorkeakoulun vuonna 2017 valmistunut kampus Porissa.
Satakunnan ammattikorkeakoulun opetuksen osaamisalueita ovat:

* hyvinvointi ja terveys
* logistiikka ja meriteknologia
* palveluliiketoiminta
* teknologia

SAMKissa voi opiskella suomeksi ammattikorkeakoulututkinnon päiväopetuksessa, jossa opiskelu on kokopäiväistä, tai monimuoto-opintoina, jolloin opinnot voi suorittaa työn ohessa, pääsääntöisesti ajasta ja paikasta riippumatta, ja ohjaus tapahtuu verkon välityksellä - joissain koulutusohjelmissa näin voi suorittaa kaikki opinnot. Sen sijaan englanniksi voi AMK-tutkinnoissa opiskella vain päivätoteutuksessa, kun taas YAMK-tutkinnoissa voi opiskella päivä- tai monimuotona.

Ylempää ammattikorkeakoulututkintoa suorittamaan voi hakea, kun alan työkokemusta on vähintään kahden vuoden ajalta ammattikorkeakoulu- tai korkeakoulututkinnon suorittamisen jälkeen.

Tutkintoaan voi täydentää erikoistumiskoulutuksilla, joita on tarjolla eri aihealueilta. Ammattikorkeakouluopintoja voi suorittaa myös avoimessa ammattikorkeakoulussa. Avoimen AMK:n opintopisteitä voi sisällyttää myöhemmin tutkinto-opintoihin.

Esimerkkejä koulutuksista:

* Huittisissa kokonaan etänä toteutettava liiketalouden koulutus oli kevään 2020 yhteishaussa SAMK:in suosituin koulutusohjelma, päiväopetuksessa suosituin linja oli fysioterapian koulutus.
* Vuodesta 2021 lähtien SAMK on tarjonnut maakunnan teollisuusyrityksille maksutonta koulutusta muun muassa kestävästä kehityksestä, Digitalisaatiosta, robotiikasta ja automaatio-osaamisesta. Muovi- ja komposiittiteollisuudelle, ruokaketjulle ja metalli- ja rakennustuoteteollisuudelle suunnattua koulutusta varten saatiin rahoitusta Euroopan sosiaalirahastosta.
* vuonna 2016 tarjolla oli neljä englanninkielistä koulutusalaa: Physiotherapy, International Business, Business Management and Entrepreneurship ja Information Technology.
* tekniikan kandikoulutusta aletaan pilotoida vuonna 2023.
* Vuonna 2022 SAMKiin myönnettiin koulutusvastuu tieto- ja viestintätekniikan insinööri (amk) -koulutukseen.

Tunnustuksia
------------

* DNV Business Assurance Management System Certificate on myöntänyt ISO 9001:2015 -mukaisen sertifikaatin Satakunnan ammattikorkeakoulun opetus-, tutkimus- ja aluekehitystoiminnoille ja niitä tukeville palveluille.
* Helmikuussa 2016 Kansallinen koulutuksen arviointikeskus (Karvi) myönsi auditoinnissaan SAMKille laatuleiman, joka oli voimassa seuraavat kuusi vuotta. Vuonna 2022 SAMK läpäisi auditoinnin uudelleen.
* Opetusministeriö on myöntänyt Satakunnan ammattikorkeakoululle aluekehitysvaikutuksen huippuyksikkö -palkinnon (2001–2002) ja koulutuksen laatuyksikkö -palkinnon International Business and Marketing Logistics -koulutusohjelmalle (2002–2003) ja innovatiivisesta pedagogisesta ratkaisusta Yrityskiihdyttämölle (2005–2006).*lähde?*
* SAMK:in opetuksen laatu valittiin Suomen ammattikorkeakoulujen parhaaksi ammattikorkeakouluista vuonna 2020 valmistuneille opiskelijoille tehdyssä palautekyselyssä. SAMK oli sijoittunut samassa kyselyssä kärkisijoille aiempinakin vuosina.

Lähteet
-------

1. 1 2 3 4  Satakunnan ammattikorkeakoulu Oy *Kauppalehti*. Viitattu 31.1.2023.
2. 1 2 3 4 5  Esittely SAMK. Viitattu 18.9.2023.
3. 1 2  Bachelor degree *SAMK - Satakunnan ammattikorkeakoulu*. Viitattu 18.9.2023. (englanniksi)
4. 1 2  Master's Degrees – SAMK – Satakunta University of Applied Sciences *SAMK - Satakunnan ammattikorkeakoulu*. Viitattu 18.9.2023. (englanniksi)
5. ↑  Paananen Erkki: Porin insinööriopiskelijat vastustavat monialaista ammattikorkeakoulua *Helsingin Sanomat*.  9.4.1992. Viitattu 31.1.2023.
6. ↑  Ammattikorkeakoulua kokeillaan erilaisina muunnoksina eri puolilla maata *Helsingin Sanomat*.  13.10.1992. Viitattu 31.1.2023.
7. 1 2  Irmeli Salo: Satakunnassa o´sataan *Talouselämä*. Viitattu 31.1.2023.
8. ↑  SAMKin opetus tehotonta *Yle Uutiset*.  22.10.2010. Viitattu 31.1.2022.
9. 1 2 3  Juha Kämäristä SAMK Oy:n toimitusjohtaja *Yle Uutiset*.  21.6.2011. Viitattu 31.1.2023.
10. 1 2  Porin kampus tulee Asema-aukiolle  25.3.2014. Yle. Viitattu 22.10.2016.
11. ↑  Citycon myy Samkin uuden kampuskiinteistön *Rakennuslehti*.  18.6.2015. Viitattu 31.1.2023.
12. ↑  Porin kampus myytiin yllättäen ruotsalaisyhtiölle *Yle Uutiset*.  18.6.2015. Viitattu 31.1.2023.
13. ↑  Satakunnan Kansa: Porissa aletaan kouluttaa diplomi-insinöörejä *Satakunnan Kansa*.  12.11.2015. Viitattu 2.2.2023.
14. 1 2  Jussi Rakkolainen: Muuttolaatikot kampukselle toukokuun aikana *Satakunnan Kansa*.  4.5.2017. Viitattu 31.1.2023.
15. 1 2  Satakunnan Kansa: SAMK ottaa käyttöön lukuvuosimaksut *Satakunnan Kansa*.  16.6.2016. Viitattu 2.2.2023.
16. ↑  Satakunnan Kansa: Satakunnan ammattikorkeakoulu käynnistää yrittäjien koulutusohjelman *Satakunnan Kansa*.  14.10.2016. Viitattu 2.2.2023.
17. ↑  Jarmo Karonen: Samk jatkaa itsenäisenä korkeakouluna – yhteistyötä sekä Tampereen että Turun suuntaan halutaan tiivistää *Satakunnan Kansa*.  21.5.2019. Viitattu 31.1.2023.
18. 1 2 3 4  SAMK ylsi ennätyksiin koronasta huolimatta – tutkintojen määrä nousi, opetuksen laatu arvioitiin maan parhaaksi *Yle Uutiset*.  2.3.2021. Viitattu 25.1.2023.
19. ↑  SAMK nostaa tutkintomääriä – valmistuneet työllistyvät hyvin *Yle Uutiset*.  27.5.2020. Viitattu 31.1.2023.
20. ↑  Myös Raumalle lisää korkeakoulupaikkoja – Satakunnan ammattikorkeakoulu sai 85 aloituspaikkaa lisää *LS24*.  16.6.2020. Viitattu 31.1.2023.
21. ↑  Hammarberg, Ville: Pori aikoo siirtää hanketoiminnan Prizztechiltä SAMKiin - kehitysyhtiössä tyrmistyttiin.  *Satakunnan Kansa*, 17.6.2020.  [{{{www}}} Artikkelin verkkoversio].
22. ↑  SAMK aloittaa opinnot sekä etä- että lähiopiskeluna *Yle Uutiset*.  30.7.2021. Viitattu 31.1.2023.
23. ↑  Vaasan yliopisto ja SAMK yhteistyöhön *Yle Uutiset*.  8.12.2022. Viitattu 31.1.2023.
24. 1 2  SAMK organisaatio *SAMK - Satakunnan ammattikorkeakoulu*. Viitattu 31.1.2023.
25. 1 2 3 4 5 6 7 8  Tutkimus *SAMK - Satakunnan ammattikorkeakoulu*. Viitattu 1.2.2023.
26. 1 2  SAMK-kampus Pori *SAMK - Satakunnan ammattikorkeakoulu*. Viitattu 31.1.2023.
27. ↑  Sini Kuvaja: Pori sai uuden tilan taiteelle – Taidekäytävällä on herännyt jo intoa, ihastusta ja inhoa *Satakunnan Kansa*.  18.11.2017. Viitattu 2.2.2023.
28. ↑  Veistos | Porin Maire vietiin talveksi sisätiloihin – veistos viettää talvilomansa ammattikorkeakoulun aulassa *Satakunnan Kansa*.  17.11.2022. Viitattu 2.2.2023.
29. ↑  SAMKin kampus valmistuu ensi syksynä Raumalle *Yle Uutiset*.  28.11.2014. Viitattu 31.1.2023.
30. 1 2 3  SAMK-kampus Rauma *SAMK - Satakunnan ammattikorkeakoulu*. Viitattu 31.1.2023.
31. ↑  Kari Suni: Koulut robottiaikaan raumalaisten rahoilla *Satakunnan Kansa*.  8.12.2016. Viitattu 2.2.2023.
32. 1 2 3  Taidekoulu *Kankaanpään kaupunki*. Viitattu 31.1.2023.
33. 1 2  Taidekoulun kampus *SAMK - Satakunnan ammattikorkeakoulu*. Viitattu 31.1.2023.
34. ↑  Maineikas Kankaanpään taidekoulu saa 50-vuotishistoriikin *Yle Uutiset*.  13.6.2012. Viitattu 3.2.2023.
35. ↑  Kuninkaisten koulutus- ja kulttuurikeskus - Huittisten kaupunki *www.huittinen.fi*. Viitattu 31.1.2023.
36. ↑  Kuninkaisten kampus *SAMK - Satakunnan ammattikorkeakoulu*. Viitattu 31.1.2023.
37. ↑  Mikä on HILL? *tutkintoverkossa.wordpress.com*. Viitattu 22.10.2016.
38. ↑  Julkaisut Satakunnan ammattikorkeakoulu. Viitattu 1.2.2023.
39. 1 2  Sofia Virtanen: Raumalle perustettiin Merilogistiikan tutkimuskeskus – Eikä syyttä, sillä Suomen tuonnista ja viennistä 90 % kulkee meritse *Tekniikka&Talous*. Viitattu 1.2.2023.
40. 1 2  Jukkapekka Varjonen: SAMK perustaa Porin kampukselle automaation, robotiikan ja tekoälyn tutkimuskeskuksen – asiantuntijoita rekrytoidaan 5–10 lisää *Satakunnan Kansa*.  6.6.2018. Viitattu 2.2.2023.
41. ↑  SAMKille rahoitusta tekoälyn hyödyntämiseen lääketieteellisessä tutkimuksessa *Yle Uutiset*.  23.11.2020. Viitattu 31.1.2023.
42. 1 2  Veera Reko: Samk sai uuden koulutusvastuun – Satakunnassa aletaan kouluttaa tieto- ja viestintätekniikan insinöörejä *Satakunnan Kansa*.  10.1.2022. Viitattu 2.2.2023.
43. ↑  Jukkapekka Varjonen: SAMKille merkittävä kansainvälinen merenkulun turvallisuuspalkinto *Satakunnan Kansa*.  27.4.2017. Viitattu 2.2.2023.
44. 1 2  Tutkimuskeskus WANDER – yli 15 vuotta suomalaisten yritysten ja yhteiskunnan kilpailukyvyn kehittämistä *SAMK - Satakunnan ammattikorkeakoulu*. Viitattu 1.2.2023.
45. ↑  Vesi-instituutin toiminta laajenee ja nimi muuttuu *Yle Uutiset*.  1.10.2009. Viitattu 1.2.2023.
46. ↑  Kiinteistöjen vesijärjestelmien riskeille kehitetään hallintajärjestelmää *Rakennuslehti*.  10.12.2010. Viitattu 1.2.2023.
47. ↑  Laura Lähdevuori: Vesikoulu opettaa vesiviisaaksi verkossa *Tekniikka&Talous*. Viitattu 1.2.2023.
48. 1 2  Satakunnan oma Matkailun kehittämiskeskus aloittaa toimintansa | Satakunta.fi *satakunta.fi*.  21.10.2021. Viitattu 1.2.2023.
49. ↑  Uusi Tiedolla johtamisen keskus tuo kehittämisosaamista satakuntalaisten yritysten tarpeisiin *SAMK - Satakunnan ammattikorkeakoulu*. Viitattu 1.2.2023.
50. ↑  Kirjasto Satakunnan ammattikorkeakoulu. Viitattu 1.2.2023.
51. ↑  Opiskelijakunta SAMMAKKO | Onnellisen opiskelijan puolesta *sammakko.fi*. Viitattu 25.1.2023.
52. ↑  AMK-tutkinto (päiväopetus) *SAMK - Satakunnan ammattikorkeakoulu*. Viitattu 1.2.2023.
53. ↑  AMK-tutkinto (monimuoto-opetus) *SAMK - Satakunnan ammattikorkeakoulu*. Viitattu 1.2.2023.
54. ↑  Ylempi AMK-tutkinto (Master) *SAMK - Satakunnan ammattikorkeakoulu*. Viitattu 1.2.2023.
55. ↑  Avoin ammattikorkeakoulu *SAMK - Satakunnan ammattikorkeakoulu*. Viitattu 1.2.2023.
56. ↑  Satakunnan ammattikorkeakoulu kiinnosti yhteishaussa *Yle Uutiset*.  2.4.2020. Viitattu 31.1.2023.
57. ↑  SAMK alkaa tarjota teollisuudelle ilmaisia koulutuspaketteja *Yle Uutiset*.  13.4.2021. Viitattu 31.1.2023.
58. ↑  Koulutus | Porin yliopistokeskus saamassa tekniikan kandikoulutuksen – Uudet fuksit aloittavat suunnitelman mukaan vuonna 2023 *Satakunnan Kansa*.  9.12.2021. Viitattu 2.2.2023.
59. ↑  Satakunnan Kansa: SAMK:lle laatuleima – kehuja opiskelijoiden osallistumisesta laatutyöhön *Satakunnan Kansa*.  29.2.2016. Viitattu 2.2.2023.
60. ↑  SAMK läpäisi Karvin auditoinnin *SAMK - Satakunnan ammattikorkeakoulu*. Viitattu 18.9.2023.
61. ↑  SAMKille useita kärkisijoja valtakunnallisessa opiskelijakyselyssä *Satakunnan Kansa*.  27.3.2017. Viitattu 2.2.2023.

Aiheesta muualla
----------------

* SAMKin verkkosivut
* Sammakko – Satakunnan ammattikorkeakoulun opiskelijakunta
* samk.kuvat.fi Kuvia SAMKista
* Verkko-opiskelun aihepiireistä lisää
* Opiskelijoiden opinnäytetyöt Theseus.fi-palvelussa

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * n
* k
* m
Suomen ammattikorkeakoulut |
| --- |
|  |
| Nykyisetammattikorkeakoulut | 
* Ahvenanmaa
* Arcada
* Centria
* Diak
* Haaga-Helia
* HAMK
* Humak
* JAMK
* KAMK
* Karelia
* LAB
* Lappi
* Laurea
* Metropolia
* Novia
* Oamk
* Polamk
* SAMK
* Savonia
* SeAMK
* TAMK
* Turku
* VAMK
* Xamk

 |
|  |
| Entiset | 
* Evtek
* Haaga Instituutti
* Helia
* Kemi-Tornio
* Kyamk
* LAMK
* Mamk
* Piramk
* RAMK
* Saimia
* Svenska
* Stadia
* Sydväst
* Varsinais-Suomi

 |

 |



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Yhdysvallat

 |

 |